**MÁV Személyszállítási**

**ZÁRTKÖRŰEN MŰKÖDŐ RÉSZVÉNYTÁRSASÁG**

**AJÁNLATTÉTELI FELHÍVÁS**

**Beszerzési eljárás**

**HÉV speciális levegős alkatrészek szállítása**

Eljárás száma:

24746/2025/SZESZA

2025.

**1.) Az ajánlatkérő neve:**

**MÁV Személyszállítási Zrt. Zártkörűen Működő Részvénytársaság**

Székhely: 1091 Budapest, Üllői út 131.

Cégbíróság és cégjegyzékszám: Fővárosi Törvényszék Cégbírósága,

Cg. 01-10-045551

Adószám: 13834492-2-44

***Kapcsolattartási cím:*** **MÁV Szolgáltató Központ Zrt.**

(lebonyolító) **Beszerzési Főigazgatóság**

**Gépészeti szakanyag beszerzés**

Kapcsolattartó megnevezése: Oláh Norbert Beszerzési szakértő

Kapcsolattartó elérhetőségei: Telefon: (+36-30) 174-8631

E-mail: olah.norbert@csoport.hu

továbbiakban, mint Ajánlatkérő

Az ajánlatkérő felhívja az ajánlattevőket, hogy regisztráljanak a MÁV Csoport Szállítói Minősítési Rendszerében (<http://www.mavcsoport.hu/mav-csoport/szallitominosites>).

Amennyiben az ajánlattevő még nem regisztrált, a regisztrációs kérdőívek és a regisztrációs útmutató elérhető az alábbi címen:

<https://www.mavcsoport.hu/sites/default/files/upload/page/kezikonyv_a_szallitoi_regisztracio_folyamatarol_uj_szallitok_reszere.pdf>

A MÁV-csoport adatkezelési tájékoztatója elérhető az alábbi címen: (<https://www.mavcsoport.hu/mav-szemelyszallitas/bemutatkozas/adatkezelesi-tajekoztatok>)

**2.) Beszerzés tárgya:**

***2.1.*** A MÁV Személyszállítási Zrt. beszerzési eljárást indít ***„*HÉV speciális levegős alkatrészek szállítása*”*** tárgyában.

***2.2. Műszaki követelmények:*** A részletes műszaki követelményeket a szerződéstervezet 1. számú mellékletei tartalmazzák. A leszállított termékeknek meg kell felelnie a műszaki követelményekben leírtaknak.

***2.3. A teljesítés várható helye****: A szerződéstervezet 2. sz. mellékletében (Szállítási helyszínek, kapcsolattartók (raktár cím, szállítólevél aláírására, Lehívásra jogosult személy, stb.) szereplő MÁV Személyszállítási Zrt. telephely(ek)en, MÁV SZK Zrt. raktárhely(ek)en, illetve a Lehívásban foglaltak szerint.*

***2.4. A szerződés időbeli hatálya, teljesítési határidő(k):***

Az eljárás eredményeként kötendő szerződés mindkét két fél általi aláírástól hatályos a kötelezettségek maradéktalan teljesítéséig. A hatálybalépéstől számított 24 hónapig terjedő határozott időtartamra vagy - amennyiben előbb bekövetkezik – a keretösszeg kimerüléséig adható Lehívás. Megrendelő a keretösszeg 30%-nak megrendelésére vállal kötelezettséget.

Felek a szerződést a Vevő egyoldalú döntése útján (e tárgyban kibocsátott, Eladóval írásban közölt egyoldalú jognyilatkozatával) meghosszabbíthatják a keretösszeg eléréséig, de legfeljebb további 12 hónapig.

A teljesítés konkrét Lehívások alapján történik. A vállalt teljesítési határidő(k)re vonatkozóan az ajánlattevő az ajánlatában nyilatkozni köteles azzal, hogy a teljesítési határidő(k) csak indokolt esetben lehet(nek) hosszabb(ak) a pályázati felhívás 1. számú mellékletében (tétellista) tételenként meghatározott elvárt szállítási határidőnél. Ezen indoklást a tétellista mellé csatolni szükséges (adott esetben). Ajánlatkérő felhívja a figyelmet, hogy amennyiben hosszabb szállítási határidő(k) kerülnek megadásra, ennek elfogadása Ajánlatkérő számára nem kötelező. A szállítási határidő számításának kezdő napja a Megrendelés Szállító (nyertes ajánlattevő) részére történő megküldését követő 3. naptári nap. A vállalt szállítási határidő nem képezi az értékelés szempontját. A nyertes ajánlattevő(k) által megajánlott és Ajánlatkérő által elfogadott szállítási határidő(k) a Szerződés 1. számú mellékletében kerül(nek) feltüntetésre.

**3.)** **Ajánlat benyújtásával kapcsolatos általános tudnivalók:**

***3.1.* *Az ajánlatok benyújtásának határideje:***

**2025. 06. 24. nap 10:00 óra**

(Ezen időpont minden esetben az ajánlatok beérkezésének határideje.)

***3.2. Az ajánlat benyújtásának címe***: Az ajánlatokat elektronikus úton kérjük beadni az olah.norbert3@[mavcsoport.hu](mailto:olah.norbert@mav-szk.hu) e-mail címre.

Az ajánlatokat kizárólag a jelen pontban megadott e-mail címre, a megadott időpontig kell megküldeni. Az eltérő címre, valamint a határidőn túl érkező ajánlatok érvénytelennek minősülnek!

Felhívjuk az Ajánlattevők figyelmét, hogy amennyiben nem kizárólag az [olah.norbert3@mavcsoport.hu](mailto:olah.norbert3@mavcsoport.hu) e-mail címre küldik meg ajánlatukat, hanem ezen kívül Ajánlatkérő egyéb e-mail címére is megküldésre kerül, az az Ajánlattevő eljárásból történő kizárását vonja maga után. Társaságunk nem vállal felelősséget az ajánlattevői érdekkörben felmerülő késedelmes ajánlattételért.

***3.3. Formai követelmények****:*

Az ajánlatokat elektronikus úton kérjük beadni. Ajánlattevőnek minden nyilatkozatot, dokumentumot PDF formátumban kell megküldenie Ajánlatkérő részére, kivétel a részletes árajánlat, melyet Excel formátumban, továbbá a korrektúrával ellátott adásvételi szerződéstervezet, melyet Word formátumban is csatolnia szükséges.

***Az e-mail tárgyaként az alábbiakat kell feltűntetnie:***

***„*HÉV speciális levegős alkatrészek szállítása*”***

**Az ajánlattétel nyelve: magyar**

Az ajánlattevő részéről aláírásra jogosult személynek az ajánlatban a **nyilatkozatokat,** **minősített, időbélyegzővel ellátott digitális aláírásával** kell ellátnia.

**4.) A szerződés meghatározása:** Adásvételi keretszerződés

***4.1***. A megkötendő szerződés feltételeit az ajánlatkérés mellékletét képező adásvételi keretszerződés tervezet tartalmazza.

***4.2.*** A szerződés tervezetben szereplő feltételekkel kapcsolatban Ajánlattevő **kizárólag az ajánlat benyújtásával egyidejűleg tehet észrevételt**, melyet jelen ajánlattételi felhívás mellékletét képező szerződéstervezetben korrektúrával jelölve tehet meg. Az észrevételeket tartalmazó szerződéstervezetet szerkeszthető word formátumban kell benyújtani.

**5.) Ajánlat:**

Az ajánlatkérő felhívja az ajánlattevő(k) figyelmét, hogy a jelen eljárás esetében tételenkénti ajánlattételre van lehetőség.

***Amennyiben egy Ajánlattevő több tétel tekintetében válik nyertessé, akkor e tételekre vonatkozóan egy szerződés kerül megkötésre, figyelembe véve az eljárás becsült értékét.***

**Többváltozatú ajánlat** [] tehető (vagy)

[] nem tehető

* 1. **Az ajánlatok bírálati szempontja:**

Ajánlatkérő az ajánlatokat

**[]** ajánlati ár,

[] **legalacsonyabb tételenkénti egységár**

[] összességében legelőnyösebb (adott esetben részszempontok megadás szükséges)

Az **ajánlati árat magyar forintban** (HUF) **kell megadni*,*** s az nem köthető semmilyen más külföldi fizetőeszköz árfolyamához.

***A******nettó ajánlati árnak tartalmaznia kell****:* a szerződésszerű teljesítéshez szükséges valamennyi járulékos költségét, díját (beleértve különösen a szerzői vagyoni jogok átruházásának, illetve felhasználási jog engedélyezésének díját, a munkadíjat, a szállítási, fel- és lerakodási díjakat, a kiszállás üzemanyag és egyéb költségeit, az átadás-átvétel költségét, a jótállási és szavatossági kötelezettségek költségeit, a hatósági engedélyek és díjak, egyéb jogdíjak, az esetleges betanítás, oktatás költségét, különféle vámköltségeket, adókat, valamint a műszaki szükségességből, illetve a rendeltetésszerű és biztonságos használathoz szükséges, valamint a Vállalkozói díj meghatározásánál figyelembe nem vett munka és az olyan munka díját is, amely nélkül a mű rendeltetésszerű használatra alkalmas megvalósítása nem történhet meg (többletmunka) stb.) áfa nélkül.

Az ajánlattételi lapon feltüntetett „nettó ajánlati összérték” kizárólag az ajánlatok összehasonlíthatóságát szolgálja.

**7.) Ártárgyalás**

***7.1.*** Ajánlatkérő az ajánlatok értékelését követően fenntartja a jogot ártárgyalás lefolytatására, melynek időpontjáról az érvényes ajánlatot tevők részére írásban (e-mail) értesítést küld. Az ártárgyalás lefolytatásának módját és feltételeit az erre vonatkozó ártárgyalási felhívás tartalmazza. Amennyiben ártárgyalásra nem kerül sor, úgy az ajánlat benyújtásával az ellenszolgáltatás tekintetében is beáll az ajánlati kötöttség.

**8.) A pénzügyi ellenszolgáltatás feltételei:**

***8.1***. Az Ajánlatkérő előleget nem biztosít. Ajánlattevő azt követően jogosult a pénzügyi ellenszolgáltatást számlázni, hogy az Ajánlatkérő a teljesítést igazolta, illetve jóváhagyta. Ajánlatkérő a szerződéstervezetben előírt mellékletekkel felszerelt, helyesen kiállított és Ajánlatkérő képviselője által igazolt számla összegét (az esetlegesen igénybe vett előleg összegével csökkentett) a számla kézhezvételétől számított **30 naptári napon belül átutalás**sal egyenlíti ki.

Nyertes Ajánlattevő köteles feltüntetni a számlán az aláírt szerződés számát, valamint a Lehívás (beszerzési megrendelés) számát.

Ajánlatkérő a szerződéstervezetben – Belföldön letelepedett Ajánlattevő esetén - kizárólagos elektronikus számlázást jelölt meg. Ajánlatkérő tájékoztatja az érdeklődő gazdasági szereplőket, hogy elektronikus számla kiállítására bármely személy és szervezet térítésmentesen jogosult a Nemzeti Adó- és Vámhivatal alábbi online szolgáltatásán keresztül:

<https://onlineszamla.nav.gov.hu/home>

A fenti weblapon történő, esetlegesen szükségessé váló regisztráció időszükségletével köteles számolni a számlakiállító a számlakiállítást megelőzően. Amennyiben az elektronikus számlázással kapcsolatban kérdés merül fel, vagy valamilyen akadály áll fenn, azt kiegészítő tájékoztatás kérés keretében tudják jelezni az érdeklődő gazdasági szereplők.

***8.2. Fizetési mód:*** átutalás útján

**9.) Kizáró ok, alkalmassági követelmény:**

***9.1. Kizáró okok****:*

1. Az eljárásban nem lehet Ajánlattevő, illetve Alvállalkozó, aki végelszámolás alatt áll, vagy az ellene indított csődeljárás vagy felszámolási eljárás folyamatban van, illetőleg ha az Ajánlattevő (Alvállalkozó) személyes joga szerinti hasonló eljárás van folyamatban, vagy aki személyes joga szerint hasonló helyzetben van; vagy tevékenységét felfüggesztette vagy akinek tevékenységét felfüggesztették.

**Igazolási mód:** Ajánlattevőnek és Alvállalkozójának nyilatkozatokat, minősített, időbélyegzővel ellátott digitális aláírásával aláírt nyilatkozattal kell igazolnia, hogy sem Ajánlattevő, sem a szerződés teljesítéséhez igénybe vett Alvállalkozója (adott esetben) nem tartozik a jelen bekezdésben előírt kizáró okok hatálya alá.

1. Az eljárásban nem lehet Ajánlattevő, illetve Alvállalkozó, ha nem tett eleget egy évnél régebben lejárt adó-, vámfizetési vagy társadalombiztosítási járulékfizetési kötelezettségének.

**Igazolási mód:** Ajánlatkérő ellenőrzi a köztartozásmentes adózói adatbázisban. Amennyiben ajánlattevő az adatbázisban nem szerepel köztartozás mentességet igazoló, 90 napnál nem régebbi okiratot köteles csatolni ajánlatához. Amennyiben alvállalkozó az adatbázisban nem szerepel a kizáró ok fenn nem állását Ajánlattevő által nyilatkozatokat, minősített, időbélyegzővel ellátott digitális aláírásával aláírt nyilatkozattal kell igazolni.

***9.2. Pénzügyi, gazdasági alkalmassági követelmény:***

a) *Alkalmatlan az Ajánlattevő, ha a teljes nettó - általános forgalmi adó nélkül számított – árbevétele az ajánlattételi felhívás közzétételét megelőző három mérlegforduló nappal lezárt üzleti évben összesen nem érte az ajánlat nettó értékének a 75%-át.*

**Igazolási mód:** A pénzügyi, gazdasági alkalmassági követelménynek való megfelelést ajánlatkérő a <https://e-beszamolo.im.gov.hu/oldal/kezdolap> oldalon ellenőrzi. Amennyiben Ajánlattevő beszámolója a hivatkozott oldalon nem található meg, Ajánlattevő csatolja az előző három lezárt üzleti év saját vagy jogelődje számviteli jogszabályok szerinti beszámolóját (kiegészítő mellékletek nélkül).

***9.3. Műszaki, szakmai alkalmassági követelmény:***

a) Alkalmas az Ajánlattevő, vagy az általa igénybe venni kívánt Alvállalkozója, amennyiben külön-külön, vagy együttesen rendelkeznek az eljárást megindító felhívás megküldésétől visszaszámított ***36 hónapos időszakban*** *összességében legalább 9.000.000,- Ft értékű* szerződésszerűen teljesített, **„pneumatikus alkatrészek/berendezések szállítása*” tárgyban*** igazoló *referenciával/referenciákkal.*

**Igazolási mód:** Ajánlattevőnek, vagy az általa igénybe venni kívánt Alvállalkozójának a műszaki alkalmassági követelmény igazolására csatolnia kell a korábbi szerződést kötő fél igazolását (referenciaigazolás) vagy Ajánlattevő, illetve Alvállalkozó saját, a teljesített referenciá(k)ra vonatkozó nyilatkozatokat, minősített, időbélyegzővel ellátott digitális aláírásával aláírt nyilatkozatát (referencia nyilatkozat).A referencia előírásnak való megfelelés több szerződésszerűen teljesített megrendeléssel is igazolható.

A referencia nyilatkozatnak/igazolásnak legalább az alábbi adatokat kell tartalmaznia:

* szerződés tárgyát, nettó értékét, a szállítás tárgyát oly módon, hogy az alkalmassági követelményeknek való megfelelés megállapítható legyen;
* a korábbi szerződést kötő fél nevét, címét, kapcsolattartóját és elérhetőségét, a teljesítés időpontját (év, hónap), adatot arra vonatkozóan, hogy a teljesítés az előírásoknak és a szerződésnek megfelelően történt-e.

b) Alkalmas az Ajánlattevő vagy az általa igénybe venni kívánt Alvállalkozója, ha gyártóként rendelkezik az ajánlattételi határidő lejártakor , szerződéskötés esetén a szerződés teljes időbeli hatálya alatt **„levegős alkatrészek gyártása vagy szállítása**” érvényességi területre vonatkozó vagy azzal egyenértékű érvényes ISO 9001 szabványnak való megfelelést igazoló, érvényes tanúsítvánnyal.

**Igazolási mód**: ajánlattevőnek a műszaki alkalmassági követelmény igazolására ajánlatához csatolnia kell az ISO 9001 szabványnak való megfelelést igazoló tanúsítvány másolatát.

Ajánlatkérő felhívja a figyelmet, hogy a járműgyártási, járműkarbantartási és műszaki előírások betarthatósága miatt Ajánlatkérő alapvetően az 1. számú mellékletekben (tétellistákban) meghatározott termékeket kívánja beszerezni, ezért fenntartja annak jogát, hogy más gyártmányokra tett ajánlatokat saját döntése alapján fogad csak el. Amennyiben Ajánlattevő ajánlatában mégis a műszaki leírásban meghatározott típusú gyári eredeti terméktől eltérő terméket ajánl meg, csatolni kell annak részletes, a termék gyártója által kiadott, a megajánlott termék műszaki adatait tartalmazó műszaki adatlapját és/vagy műszaki rajzát és/vagy műszaki leírását és/vagy a terméket és azonosítószámot tartalmazó katalógusoldalát egyszerű másolatban, mely igazolja a termék egyenértékűségét.

Ajánlattevő és Alvállalkozója a fentiekben előírt műszaki, szakmai alkalmassági követelményeknek együttesen is megfelelhet.

**10.) Kötbér**

A kötbér pénzügyi elszámolása megegyezik a szerződéstervezetben rögzítettekkel.

**11.) Egyéb információk:**

***11.1. Ajánlattevőnek ajánlatához csatolnia kell az alábibi dokumentumokat:***

* Ajánlattételi lapot
* Ajánlattevői nyilatkozatát
* Alvállalkozó(k)ra vonatkozó nyilatkozatát,
* Kizáró okokra vonatkozó nyilatkozatát,
* Referencia nyilatkozatot vagy referencia igazolást,
* Részletes árajánlatot nyilatkozatokat, minősített, időbélyegzővel ellátott digitális aláírásával aláírt .pdf formában (elektronikusan, szerkeszthető excel formátumban is kérjük benyújtani)
* Korrektúrával ellátott szerződéstervezet (word formátumban)- adott esetben.
* ISO 9001 szabványnak való megfelelést tanúsító okirat másolata
* Helyesettésítő termék esetében csatolni kell a helyettesítőt termék, a termék gyártója által kiadott műszaki adatait tartalmazó műszaki adatlapját és/vagy műszaki rajzát és/vagy műszaki leírását és/vagy az alkatrészt és azonosítószámot tartalmazó katalógusoldalát, mely igazolja a termék egyenértékűségét.

**Érvénytelen** az ajánlat, ha:

* az ajánlattételi határidőn túl érkezik, illetve a felhívásban megjelölt eltérő e-mail címre vagy módon nyújtották be;
* a Pályázatban részvételi feltételként kért igazolások és nyilatkozatok nem, vagy nem megfelelő módon igazolják Ajánlattevő alkalmasságát, illetve a kizáró okok fennállásának hiányát;
* a Pályázatban részvételi feltételként kért igazolásokat és nyilatkozatokat Ajánlattevő a hiánypótlási felhívás ellenére sem nyújtja be a megadott határidőre az Ajánlattételi felhívásnak megfelelően;
* az Ajánlattételi felhívásban és mellékleteiben előírt követelményeknek nem felel meg, illetve az előírt feltételeket Ajánlattevő nem tudja igazolni, teljesíteni;
* Ajánlattevő a teljesítés feltételeit, illetve a vonatkozó ellenszolgáltatást nem egyértelműen határozta meg, vagy azokat más ajánlatához vagy feltételhez kötötte;
* az ajánlat nem tartalmaz egyértelmű és teljeskörű ajánlatot a bírálati szempont tekintetében
* ha az Ajánlattevő több változatú ajánlatot tesz
* az ajánlatban valótlan adat vagy nyilatkozat szerepel

***11.2.*** Az eljárással kapcsolatban további kérdések feltevése, információ kérése kizárólag írásban lehetséges az ajánlattételi határidő lejártát megelőző 4. munkanap 10:00 óráig az olah.norbert@mav-szk.hu e-mail címen.

***11.3.*** Ajánlatkérő az Ajánlattevők részére teljes körű hiánypótlási lehetőséget biztosít. Ajánlatkérő a hiányokról hiánypótlási felhívásban határidő megjelöléssel, írásban tájékoztatja az ajánlattevőt.

**Ugyanazon hiba, hiány tekintetében a beszerzési eljárás során ismételt hiánypótlásra nincs lehetőség!**

***11.4.*** Ajánlatkérő nyilvános bontást nem tart, a bontás időpontja megegyezik az ajánlattételi határidő lejártával.

***11.5***. A jelen ajánlatkérés nem jelent az Ajánlatkérő részéről szerződéskötési kötelezettséget. Az ajánlatkérő külön indoklási kötelezettség nélkül bármikor dönthet úgy, hogy jelen beszerzési eljárásban nem köt szerződést. Az ajánlatkérés visszavonásából, illetve az eljárás eredménytelenné nyilvánításából eredő károkért, költségekért, elmaradt haszonért ajánlatkérő semmilyen felelősséget nem vállal.

Ajánlattevő ajánlatához az ajánlattételi határidő lejártát követő 90 napig kötve van. Amennyiben ajánlatkérő tárgyalást/elektronikus árlejtést tart vagy módosított/végleges ajánlatot kér az ajánlati kötöttség a tárgyalás(ok), elektronikus árlejtés lezárásával, módosított/végleges ajánlattétel esetén a benyújtási határidő lejártával áll be.

***11.6.*** A jelen ajánlatkérésben nem szabályozottak vonatkozásában a Polgári Törvénykönyvről szóló 2013. évi V. törvény előírásai az irányadóak.

***11.7.*** Jelen ajánlatkérés elválaszthatatlan mellékletét képezi a szállítási keretszerződés, melyben ajánlatkérő részéről a szerződéskötésig esetleges módosítások történhetnek a belső engedélyeztetési folyamat során.

Ajánlatkérő előírja a szerződéstervezet valamennyi Fél általi, Pp. 325. § (1) f) pont szerinti elektronikus módon történő aláírását. A szerződésen valamennyi aláíró személynek a Pp. 325. § (1) f) pont szerinti minősített vagy minősített tanúsítványon alapuló fokozott biztonságú elektronikus aláírását vagy bélyegzőjét, és időbélyegzőt szükséges elhelyeznie (a továbbiakban: minősített elektronikus aláírás). Az eljárás eredményeként kötendő szerződést felek minősített elektronikus aláírással kötelesek ellátni. Ajánlattevőnek ajánlatában előzetesen nyilatkoznia kell, hogy mely biztonságos szolgáltató(k) közreműködésével kívánják aláírni nyertességük esetén a szerződést.

Ajánlatkérő a szolgáltató alkalmasságát arra, hogy minősített elektronikus aláírás kiállítására alkalmas, az alábbiak szerint ellenőrzi:

Bármely EU/EGT tagállamban honos ajánlattevő minősített elektronikus aláírásának hitelességét ajánlatkérő az ezen országok megbízhatósági listájának böngészőjében (https://eidas.ec.europa.eu/efda/tl-browser/#/screen/home) ellenőrzi. Az ezen listán lévő adatokat ajánlatkérő az ellenkező bizonyításáig valósnak ismeri el. A minősített elektronikus aláírásnak az Európai Unió vonatkozó szabályainak, így különösen a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről (2016. július 1-jével lépett a 1999/93/EK Irányelve helyébe) szóló, az Európai Parlament és a Tanács 910/2014/EU rendeletének meg kell felelnie.

Harmadik országokban (azaz nem EU/EGT) honos ajánlattevő minősített elektronikus aláírásának hitelességét az ajánlattevőnek igazolnia kell. Ajánlatkérő az igazolásra alkalmasnak fogadja el a minősített elektronikus aláírás bizalmi szolgáltatója által kiállított írásbeli nyilatkozatot, mely tartalmazza, hogy az általa tanúsított elektronikus aláírás megfelel az eIDAS rendeletben foglalt előrásoknak és a Pp. 325. § (1) f) pontjának. Amennyiben ajánlattevő minősített elektronikus aláírásának hitelességét nem vagy nem megfelelően igazolja, az ajánlatának érvénytelenségét vonja maga után.

Amennyiben a nyertes ajánlattevő az ajánlatában/részvételi jelentkezésében tett előzetes nyilatkozatában foglaltak ellenére az ajánlatkérő által megjelölt szerződéskötési határidőben mégsem tudja minősített elektronikus aláírásával ellátni a szerződést vagy a nyertes ajánlattevő aláírása a minősített aláírás követelményeinek nem felel meg, úgy ajánlatkérő azt a szerződéskötéstől való visszalépésnek tekinti.

Amennyiben a szerződés aláírása esetén tanúk aláírása is szükségessé válik, például tekintettel a Polgári Törvénykönyvről szóló 2013.évi V. törvény 6:7 § (4) bekezdésében foglalt előírásra, a tanúk aláírása is a fentiek szerinti feltételeknek megfelelő minősített elektronikus aláírással történhet.

Mellékletek:

1. számú melléklet: Nyilatkozatminták
2. számú melléklet: Tételes árajánlat - minta
3. számú melléklet: Adásvételi keretszerződés tervezet mellékleteivel

Budapest, 2025. május 26.